5. ΝΟΜΟΣ 4660 της 7/8 Μαΐου 1930 Περί απαγορεύσεως καλλιεργείας  καπνού εις ακατάλληλα εδάφη. Η ισχύς των διατάξεων του Νόμου τούτου ανεστάλη κατά την εμπόλεμον περίοδον δια του άρθρ. 1 Νόμ. 1650/1944. Αύται επανήχθησαν εν ισχύϊ από του έτους 1951 δια του άρθρ. 1 Νόμ. 1617/1951. Βλ. ήδη και άρθρ.4 Ν.Δ. 3758/1957 Άρθρ.7.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Εις τους επί της Γεωργίας και Οικονομικών Υπουργούς ανατίθεται η δημοσίευσις και εκτέλεσις του παρόντος. Άρθρ.1.-(Δι’ αποφάσεων του Υπουργού Γεωργίας, λαμβανομένων μετά σύμφωνον γνώμην του Γεωργικού Συμβουλίου και δημοσιευομένων εις την Εφημερίδα της Κυβερνήσεως, δύναται να απαγορευθή η καλλιέργεια καπνού εις βαλτώδη εδάφη ή επί τοσούτον υγρά ώστε να κρίνονται ακατάλληλα, ένεκα του λόγου τούτου). ΄Ηδη βλ. άρθρ. 4 του Ν.Δ. 3758/1957. ΄Αρθρ.2.-«1.Τα κατά το προηγούμενον άρθρον ακατάλληλα διά την καλλιέργειαν καπνού εδάφη,καθορίζονται και υποδεικνύονται υπό επιτροπών συνιστωμένων κατά κοινότητα υπό του οικείου Νομάρχου και αποτελουμένων εκ του Προέδρου της Κοινότητας και δύο αντιπροσώπων του εν τη κοινότητι υπάρχοντος Γεωργικού Συνεταιρισμού, υπαρχόντων δε πλειόνων Γεωργικών Συνεταιρισμών, εξ ενός αντιπροσώπου εξ εκάστου Συνεταιρισμού, εκλεγομένου εις αμφοτέρας τας περιπτώσεις μεταξύ των καπνοπαραγωγών μελών αυτού. Μετά πρότασιν του αρμοδίου Επιθεωρητού Γεωργίας δύναται δι’ αποφάσεως του οικείου Νομάρχου να συσταθούν επιτροπαί κατά περιφερείας ευρυτέρας της κοινότητος. Εν τοιαύτη περιπτώσει η επιτροπή συγκροτείται κατά τα ανωτέρω ορισθέντα εκ των προέδρων των κοινοτήτων και των αντιπροσώπων του Συνεταιρισμού των περιλαμβανομένων εις τας ορισθείσας υπό του Νομάρχου περιφερείας. Υπό τους αυτούς ως άνω όρους δύναται να συγκροτηθή ιδαιτέρα επιτροπή δι’ έκαστον χωρίον, όπερ κατ’ έγγραφον πιστοποίησιν της τοπικής γεωργικής υπηρεσίας εκαλλιέργησε δια καπνού κατά το 1930 έκτασιν μείζονα των χιλίων στρεμμάτων. Αι κατά χωρίον συνιστώμεναι επιτροπαί αποτελούνται εξ ενός αντιπροσώπου του κοινοτικού συμβουλίου και δύο αντιπροσώπων του εν τω χωρίω Γεωργικού Συνεταιρισμού, υπαρχόντων δε πλειόνων, εξ ενός αντιπροσώπου εξ εκάστου Συνεταιρισμού. Σελ. 709 147-81 Καλλιέργεια Καπνού 16.Ι.α.1-5 Μη υπάρχοντος Συνεταιρισμού εν τη κοινότητα ή τω χωρίω δια το οποίον ήθελε συγκροτηθή ιδιαιτέρα επιτροπή το κοινοτικόν συμβούλιον εκλέγει, πλην του κατά τα ανωτέρω αντιπροσώπου του, έτερα δύο μέλη της επιτροπής μεταξύ των καπνοπαραγωγών της κοινότητος μεν προκειμένου περί κοινοτικής επιτροπής, του χωρίου δε, εφ’ όσον συνεστήθη ιδαιτέρα επιτροπή προς εξέτασιν των ακαταλλήλων εδαφών τούτου. Εις ας περιπτώσεις προβλέπεται κατά τα ανωτέρω εκλογή αντιπροσώπων των κοινοτήτων και των συνεταιρισμών, η εκλογή αύτη δέον να λάβει χώραν εντός 30 ημερών από της εκδόσεως της διαταγής του αρμοδίου Νομάρχου. Η εκλογή των αντιπροσώπων των Συνεταιρισμών ενεργείται υπό των διοικητικών συμβουλίων αυτών, παρελθούσης δε απράκτου της άνω προθεσμίας, το δικαίωμα τούτο περιέρχεται εις τον πρόεδρο του Συνεταιρισμού, υποχρεούμενον όπως εντός 8 ημερών από της λήξεως της άνω προθεσμίας ορίση τους αντιπροσώπους του Συνεταιρισμού. 2.Αι επιτροπαί συνέρχονται εν τόπω καθοριζομένω υπό της Νομαρχίας μετ’ έγγραφον πρόσκλησιν του προέδρου της κοινότητος, εις ην ορίζεται και η χρονολογία της συνεδριάσεως της επιτροπής. Εις περίπτωσιν καθ’ ην η επιτροπή περιλαμβάνει πλείονας της μιας κοινότητας η πρόσκλησις απευθύνεται υπό του προέδρου της κοινότητος, ην ορίζει η διαταγή της Νομαρχίας. Δια την συγκρότησιν απαρτίας εκάστης επιτροπής απαιτείται όπως οι παρόντες είναι πλείονες των απόντων, εφ’ όσον δε δεν ήθελεν επιτευχθή τοιαύτη απαρτία, η επιτροπή καλείται εκ νέου εντός 15 ημερών, οπότε θεωρείται εν απαρτία δια της παρουσίας τριών μόνον μελών. Τα μέλη των επιτροπών συνερχόμενα εκλέγουσι τον πρόεδρον της επιτροπής μεταξύ αυτών, μεθ’ ου προβαίνουσιν εις επιτόπιον εξέτασιν και καθορισμόν καθ’ όρια και θέσεις των παρ’ αυτών κρινομένων ως ακαταλλήλων κατά τον παρόντα νόμον εδαφών, συντασσομένων λεπτομερών πρακτικών. Εν περιπτώσει διαφωνίας των μελών της επιτροπής αναγράφονται εις τα σχετικά πρακτικά μερίμνη και ευθύνη του προέδρου της επιτροπής οι λόγοι των διαφωνούντων μελών. Σελ. 710 147-82 16.Ι.α.5 Καλλιέργεια Καπνού 3.Εις περιπτώσεις καθ’ ας δι’ οιονδήποτε λόγον δεν ήθελον περιέλθει εις το αρμόδιον Γραφείον Προστασίας Καπνού αι υπό του παρόντος προβλεπόμεναι προτάσεις των επιτροπών εντός τριών μηνών από της εκδόσεως της περί συγκροτήσεως των επιτροπών διαταγής του Νομάρχου, τα Γραφεία Προστασίας Καπνού προβαίνουσιν ομού μετά των αρμοδίων Γεωργικών Υπηρεσιών εις την αυτεπάγγελτον υποβολήν σχετικής προτάσεως». Το άρθρ.2 αντικατεστάθη ως άνω δια του άρθρ. 1 Νόμ. 5010/1931. Άρθρ.3.-1.Αι κατά το προηγούμενον άρθρον προτάσεις μετά των πρακτικών των τοπικών επιτροπών υποβάλλονται υπό του προέδρου εκάστης αυτών εντός 8 ημερών εις το αρμόδιον Γραφείον Προστασίας Καπνού, όπερ από κοινού μετά της αρμοδίας Γεωργικής Υπηρεσίας, προς ην κοινοποιεί απαραιτήτως τας υποβαλλομένας παρά των προέδρων κοινοτήτων προτάσεις των τοπικών επιτροπών, λαμβάνον υπ’ όψει ταύτας και παν έτερον χρήσιμον στοιχείον, ως και τυχόν ενεργηθησομένην ιδίαν έρευναν, γνωματεύει περί της εφαρμογής ή μη των απαγορευτικών μέτρων καλλιεργείας  καπνού εις τα υπό των τοπικών επιτροπών καθορισθέντα κατά τον παρόντα νόμον εδάφη. Εν περιπτώσει διαφωνίας Γραφείου Προστασίας Καπνού και Γεωργικής Υπηρεσίας συντάσσεται ιδία παρ’ εκάστου ητιολογημένη γνωμάτευσις. 2.Εις ας περιπτώσεις δεν υφίσταται Γραφείον Προστασίας Καπνού αι κατά τα ανωτέρω προτάσεις των τοπικών επιτροπών υποβάλλονται εις την αρμοδίαν Γεωργικήν Υπηρεσίαν. 3.Αι κατά το προηγούμενον άρθρον προτάσεις των τοπικών επιτροπών και αι γνωματεύσεις των Γραφείων Προστασίας Καπνού και Γεωργικών Υπηρεσιών υποβάλλονται εις το Υπουργείον Γεωργίας, όπερ εντός μηνός από της υποβολής αποφασίζει, προκαλουμένης της κατά το πρώτον άρθρον του παρόντος αποφάσεως του Υπουργού της Γεωργίας, ήτις, εφ’ όσον ήθελε δημοσιευθή εις την Εφημερίδα της Κυβερνήσεως προ της 1 Σεπτεμβρίου, ισχύει δια την αμέσως επομένη της δημοσιεύσεως καλλιεργητική περίοδον, άλλως ισχύει δια την μεθεπομένη τοιαύτην. Άρθρ.4. (Προσωρινής ισχύος). ΄Αρθρ.5.1.Μετά την δημοσίευσιν εις την Εφημερίδα της Κυβερνήσεως των κατά το άρθρον πρώτον αποφάσεων του Υπουργού της Γεωργίας, εφ’ όσον αύται δεν ελήφθησαν βάσει των διατάξεων του άρθρ. 4 του παρόντος νόμου, δεν χορηγείται άδεια παρά της αρμοδίας υπηρεσίας του Υπουργείου των Οικονομικών καλλιεργείας  καπνού άνευ εγγράφου πιστοποιήσεως του οικείου προέδρου της κοινότητος ή της αρμοδίας Γεωργικής Υπηρεσίας ότι ο αγρός δι’ ον ζητείται η άδεια καλλιεργείας δεν έχει περιληφθή εις τα εδάφη της κοινότητος δι α ισχύουσι τα ως άνω μέτρα καλλιεργείας καπνού. 2.«Ο καλλιεργών καπνόν εις εδάφη χαρακτηρισθέντα ως ακατάλληλα δια την καλλιέργεια καπνού συμφώνως προς τας κειμένας διατάξεις τιμωρείται δι’ αποφάσεως της αρμοδίας Εφορίας Καπνού, υποκειμένης εις προσφυγήν ενώπιον του Διοικητικού Δικαστηρίου των Φορολογικών Παραβάσεων δια προστίμου από (1000) μέχρι (5000) δραχμών κατά καλλιεργηθέν στρέμμα». Η παρ. 2 αντικατεστάθη ως άνω δια του άρθρ. 12 Α.Ν. 981/1937. ΄Ηδη ως προς τα άνω πρόστιμα ισχύει η υπ’ αριθ. 36407/2290 της 17/27 Μαρτίου 1958 απόφασις Υπουργών Εμπορίου και Γεωργίας, ην βλ. κατωτέρω. 3.Τα μέλη των κατά τον παρόντα νόμον επιτροπών θεωρούνται ως εν υπηρεσία κατά την εκτέλεσιν των καθηκόντων αυτών και υπόκεινται, κατ’ έγκλησιν του αρμοδίου Νομάρχου δια πάσαν αμέλειαν ή βραδύτητα εις τας επί παραβάσει καθήκοντος ποινικάς διατάξεις. Άρθρ.6.-Τα οδοιπορικά έξοδα των μελών των επιτροπών ως και πάσα άλλη σχετική προς το έργον των δαπάνη καταβάλλονται υπό των οικείων Γραφείων Προστασίας Καπνού. 